Pe 24 aprilie 1990, Hubble a fost trimis pe orbită la bordul navetei spaţiale Discovery,
primul telescop spațial de acest gen.
Acum îi sărbătorim cea de a 26-a aniversare!
Ca și în anii precedenți,
Hubble a capturat un nou peisaj cosmic spectaculos pentru a sărbători acest eveniment.
O noutate în colecţia de imagini memorabile ale Universului.
Nebuloasa Bubble la aniversarea Hubble
În 2015, Hubble a observat cluster-ul de stele Westerlund 2
pentru a sărbători un sfert de secol în spațiu.
O imagine care a fost dezvăluită simultan
în centre de știință și muzee din Europa.
Anul acesta, Hubble şi-a îndreptat privirea spre un alt obiect celebru:
NGC 7635, mai bine cunoscut sub numele de Nebuloasa Bubble.
Un nor de gaz complex și plin de culoare
care se află la 8000 de ani lumină depărtare.
Deși pare delicat,
bula de 10 ani lumină în diametru oferă dovezi ale proceselor violente ce au loc în interior.
Bula apare ca un flux energetic de gaz,
de la vântul stelar care vine de la steaua masivă din interior.
Această stea rară și strălucitoare este de câteva sute de mii de ori mai luminoasă decât Soarele.
Presiunea vântului stelar
transformă materialul norului interstelar din apropiere în această formă asemănătoare unui balon.
Radiația stelei încălzește şi regiunile mai dense de nor,
făcându-le să strălucească.
Dar acest nor poate, de asemenea, să pună cândva capăt expansiunii "balonului".
Pentru moment, presiunea constantă a stelei este încă mai mare decât rezistență norului
și sfera continuă să crească cu mai mult de 100 000 de kilometri pe oră.
Aceasta nu este prima întâlnire a lui Hubble cu Nebuloasa Bubble.
În urmă cu mai mult de cincisprezece ani, Hubble a fost folosit pentru a captura imagini frumoase ale nebuloasei
care a primit atenție la nivel mondial.
Acele date timpurii, au permis astronomilor să studieze și să înțeleagă structura și mişcarea
materiei din cadrul acestui sistem pentru prima dată.
Deşi importante, imaginile originale sunt mult depășite de această nouă imagine aniversară.
Noua imagine nu numai că prezintă regiunile interioare ale nebuloasei cu o claritate mai mare,
dar, de asemenea, surprinde împrejurimile Nebuloasa Bubble
şi permite observarea mai complexă a stelelor şi obiectelor din această regiune.
Această imagine nouă spectaculoasă nu va fi folosită doar pentru a sărbători a 26-a aniversare a lui Hubble,
ci şi pentru viitoarea expoziție Hubble "Locul nostru în spațiu".
De la începutul anului 2017 această expoziție va călători prin orașe din întreaga Europă
pentru a aduce Hubble mai aproape de noi.
Transcrise: ESA / Hubble; Traducere: Paul Robu.